16/09/2021 | Administración LocalMunicipal
Ortigueira
Secretaría
Modificación da plantilla de persoal do Concello de Ortigueira

ANUNCIO MODIFICACIÓN PLANTILLA DE PERSOAL DO CONCELLO DE ORTIGUEIRA Polo Concello Pleno, en sesión ordinaria do día 9 de setembro de 2021, adoptouse, entre outros, o seguinte acordo: “Este Concello dispón na súa plantilla de persoal as seguintes prazas de natureza laboral: Na sesión da mesa de negociación celebrada o pasado día 1 de xuño de 2021, no contexto da negociación da Relación de postos de traballo, pactouse que a natureza xurídica dos postos de traballo da área de servizos sociais quedaría determinada polo que decidisen as persoas que os ocupan actualmente en tanto que isto condicionaría o futuro proceso de estabilización de emprego temporal de ditas prazas. A este respecto é preciso sinalar que, tal e como consta no expediente, as persoas que ocupan transitoriamente as prazas descritas solicitaron a alteración da súa natureza xurídica de xeito que pasen a estar reservadas a persoal funcionario. Por parte desta Alcaldía considérase conveniente a adopción desta medida por coherencia co xa acordado o pasado día 11 de marzo de 2021 referente ás prazas de traballador/a social e auxiliares administrativos. Ademais, lémbrase que estas prazas -especialmente aquelas adscritas aos Servizos Sociais- manexan información sensible, traballan en bases de datos que conteñen datos de carácter persoal e levan a cabo tarefas de tramitación administrativa, funcións todas elas reservadas a persoal funcionario. En calquera caso, tamén é conveniente recordar que, de acordo co disposto no artigo 92.2 da Lei 7/1985, do 2 de abril, reguladora das bases do réxime local, “con carácter general, los puestos de trabajo en la Administración local y sus Organismos Autónomos serán desempeñados por personal funcionario”. No concernente ás retribucións, a modificación da natureza destas prazas non supón, per se, a súa alteración. Non obstante, a diferente estrutura retributiva do persoal funcionario fai precisa unha labor de adaptación. Deste xeito, o salario laboral actualmente asignado a estas prazas debe distribuírse entre todos os conceptos retributivos do persoal funcionario. Visto os informes que obran no expediente, a estrutura retributiva mensual destas prazas –a expensas da súa valoración no contexto da relación de postos de traballo– pasaría a ser a seguinte: A determinación desta estrutura retributiva, que ten carácter eminentemente provisional ata a valoración dos postos de traballo conforme ao procedemento establecido, trata de resultar coherente coas retribucións asignadas ás prazas de titulación equivalente, así como en relación ás asignadas a aquelas de titulación inferior e superior, respectando sempre a premisa de non alterar o seu importe global. Non obstante, no concernente ás retribucións das prazas de psicólogo/a e orientador/a laboral, resulta preciso o seu incremento en tanto que non acadan o mínimo previsto para o persoal funcionario. Dito incremento debería producirse en todo caso na medida en que tales retribucións actualmente non se adecúan á estrutura salarial establecida no artigo 39 do Convenio Colectivo do Persoal Laboral do Concello de Ortigueira. Polo exposto, esta Alcaldía propón ao Pleno a adopción do seguinte ACORDO Primeiro. –Aprobar inicialmente a modificación da plantilla e do anexo de persoal do Concello de Ortigueira nos seguintes termos: PLANTILLA Como consecuencia da alteración da natureza destas prazas, suprímese a referencia que constaba destas no epígrafe do persoal laboral (1 avogado/a, 2 psicólogos/as, 1 axente de emprego e desenvolvemento local e 1 orientador/a laboral). Esta modificación non afecta ao persoal temporal que ocupa transitoriamente estas prazas nin ao seu vínculo laboral. Deste xeito, este persoal as seguirá ocupando -en réxime laboral- en tanto non se proceda á súa provisión definitiva. ANEXO DE PERSOAL Retribucións mensuais Retribucións anuais Segundo. –Abrir un trámite de exposición pública, previo anuncio no Boletín Oficial da Provincia, por quince días, durante os cales os interesados poderán examinalo e presentar as reclamacións ante o Pleno. Terceiro. –De non presentarse reclamacións, esta modificación considerarase definitivamente aprobada.” De conformidade co disposto no artigo 169.1 do Real decreto lexislativo 2/2004, polo que se aproba o Texto Refundido da Lei Reguladora das Facendas Locais, exponse dito acordo ao público polo prazo de quince días hábiles, a contar dende o día seguinte ao da publicación do presente anuncio no Boletín Oficial da Provincia. Durante ese prazo poderán os interesados ós que fai referencia o art.170.1 do TRLRFL examinalo e formular as reclamacións, suxestións ou alegacións que estimen pertinentes. No caso de que transcorrido o prazo de información pública non se tivesen presentado reclamacións, suxestións ou alegacións, a modificación da plantilla e do anexo de persoal considerarase definitivamente aprobada. En caso contrario, o Pleno disporá dun mes para resolvelas. O expediente atoparase a disposición das persoas interesadas na sede electrónica deste Concello, “expedientes en exposición pública” do portal municipal de transparencia https://ortigueira.sedelectronica.es/transparencyO que se fai publico para xeral coñecemento e aos efectos oportunos. Ortigueira, 13 de setembro de 2021. O alcalde Juan Vicente Penabad Muras